Priekšlikums PADOMES LĒMUMS par nostāju, kas Eiropas Savienības vārdā jāpieņem Starptautiskās Olīvu padomes (SOP) dalībnieku padomē attiecībā uz to, lai pagarinātu 2005. gada Starptautisko nolīgumu par olīveļļu un galda olīvām /* COM/2014/0438 final - 2014/0203 (NLE) */





PASKAIDROJUMA RAKSTS 1. Priekšlikuma konteksts Darbības termiņš 2005. gada Starptautiskajam nolīgumam par olīveļļu un galda olīvām, beidzas 2014. gada 31. decembrī, ja vien saskaņā ar nolīguma 47. panta 1. punktu un 47. panta 2. punktu Starptautiskās Olīvu padomes (SOP) dalībnieku padome neizlemj to pagarināt. 2005. gada Starptautiskais nolīgums par olīveļļu un galda olīvām veicina starptautisko sadarbību un sniedz ieguldījumu attiecīgā produkta tirgu attīstībā un stabilitātē, kā arī Savienības mērķu sasniegšanā tirdzniecības un lauksaimniecības politikas jomā. ES Padome 2013. gada septembrī piešķīra Komisijai pilnvaras ES vārdā uzsākt sarunas, lai noslēgtu jaunu starptautisku nolīgumu par olīveļļu un galda olīvām (COM(2013)646 galīgā redakcija, 2013. gada 19. septembris). Patlaban risinās nolīguma atjaunošanas sarunas. Ievērojot to, kā virzās diskusijas, sarunu noslēgšanai paredzētais termiņu — pirms 2014. gada decembra nogales —, resp., līdz pašreizējā nolīguma darbības termiņa beigām, ievērot nevarēs. Jaunajā nolīgumā ir ietverts Eiropas Savienības ieguldījums Starptautiskās Olīvu padomes (SOP) budžetā. Šīs iemaksas ir paredzētas ES budžeta pozīcijā 05 06 01 (Starptautiskie lauksaimniecības nolīgumi). 2. PRIEKŠLIKUMS Ņemot vērā iepriekšminēto, Komisija ierosina veikt šādus pasākumus. Saskaņā ar LESD 43. panta 2. punktu un 218. panta 9. punktu Padome pilnvaro Komisiju, lai tā SOP dalībnieku padomē lūgtu pašreizējā līguma pagarināšanu par vienu gadu un balsotu par šo pagarināšanu, ja tā tiek iekļauta SOP dalībnieku padomes dienas kārtībā. 2014/0203 (NLE) Priekšlikums PADOMES LĒMUMS par nostāju, kas Eiropas Savienības vārdā jāpieņem Starptautiskās Olīvu padomes (SOP) dalībnieku padomē attiecībā uz to, lai pagarinātu 2005. gada Starptautisko nolīgumu par olīveļļu un galda olīvām EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Darbības termiņš 2005. gada Starptautiskajam nolīgumam par olīveļļu un galda olīvām[1] (turpmāk "nolīgums") beidzas 2014. gada 31. decembrī, ja vien Starptautiskās Olīvu padomes (SOP) dalībnieku padome saskaņā ar nolīguma 47. panta 1. punktu un 47. panta 2. punktu nenolemj to pagarināt ilgākais par diviem periodiem, no kuriem katrs nepārsniedz divus gadus. (2) Padome 2013. gada 19. septembrī piešķīra Komisijai pilnvaras ES vārdā uzsākt sarunas, lai noslēgtu jaunu starptautisku nolīgumu par olīveļļu un galda olīvām. Sarunu norādēs teikts, ka "sarunu sākumposma laikā Komisija ir pilnvarota ieņemt jebkādu atbilstīgu nostāju par jebkuru jautājumu, kas netiek minēts pamatnostādnēs"[2]. (3) Starptautiskajā Olīvu padomē patlaban risinās sarunas par jaunu nolīgumu. Ievērojot to, kā virzās diskusijas, ir kļuvis skaidrs, ka līdz 2014. gada 31. decembrim jaunu nolīgumu noslēgt nevarēs. Tāpēc Savienības interesēs ir nodrošināt pašreizējā nolīguma darbības termiņa pagarināšanu. (4) Pašreizējā nolīguma pagarināšana ir nošķirama no sarunām par jauna nolīguma noslēgšanu. Tātad būtu jāatļauj Komisijai, kas Starptautiskajā Olīvu padomē pārstāv Savienību, lūgt pašreizējā nolīguma pagarināšanu par vienu gadu un balsot par šo pagarināšanu, ja tā tiek iekļauta SOP dalībnieku padomes dienas kārtībā, IR PIEŅĒMUSI ŠO LĒMUMU. Vienīgais pants Nostāja, kas Eiropas Savienībai jāpieņem Starptautiskās Olīvu padomes dalībnieku padomē, ir lūgt pašreizējā nolīguma darbības termiņa pagarināšanu par vienu gadu un balsot par to, lai 2005. gada Starptautiskais nolīgums par olīveļļu un galda olīvām tiktu pagarināts, ja šāda pagarināšana tiek iekļauta SOP dalībnieku padomes dienas kārtībā. Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs FINANŠU PĀRSKATS || FicheFin/14/ MK/dz/454600 6.221.2014.3 || DATUMS: 01.04.2014. 1. || BUDŽETA POZĪCIJA: 05 06 01 – Starptautiskie nolīgumi par lauksaimniecību || APROPRIĀCIJAS: 2014. EUR 6 696 000 2. || PASĀKUMA NOSAUKUMS: Priekšlikums — Padomes Lēmums par nostāju, kas Eiropas Savienības vārdā jāpieņem Starptautiskās Olīvu padomes (SOP) dalībnieku padomē attiecībā uz to, lai pagarinātu darbības termiņu 2005. gada Starptautiskajam nolīgumam par olīveļļu un galda olīvām. 3. || JURIDISKAIS PAMATS: Līguma par Eiropas Savienības darbību 207. un 218. pants. 4. || PASĀKUMA MĒRĶI: PAŠREIZĒJĀ NOLĪGUMA PAGARINĀŠANA PAR VIENU GADU. 5. || FINANSIĀLĀS SEKAS || 12 MĒNEŠU LAIKPOSMS (miljonos EUR) || KĀRTĒJAIS FINANŠU GADS 2013. (miljonos EUR) || NĀKAMAIS FINANŠU GADS 2014. (miljonos EUR) 5.0. || IZDEVUMI, KO SEDZ – NO EK BUDŽETA (KOMPENSĀCIJAS/ INTERVENCES PASĀKUMI) – VALSTS IESTĀDES – CITAS NOZARES || || || 5.1. || IEŅĒMUMI – ES PAŠU RESURSI (ATSKAITĪJUMI/MUITAS NODOKĻI) – VALSTS || || || || || 2015 || 2016 || 2017 || 2018 5.0.1 || PAREDZAMIE IZDEVUMI || 3,8 || || || 5.1.1 || PAREDZAMIE IEŅĒMUMI || || || || 5.2 || APRĒĶINU METODE: -------- 6.0 || VAI IESPĒJAMS PASĀKUMU FINANSĒT NO APROPRIĀCIJĀM, KAS PAREDZĒTAS ATTIECĪGAJĀ ŠĀGADA BUDŽETA NODAĻĀ? || JĀ 6.1 || VAI IESPĒJAMS PASĀKUMU FINANSĒT, PĀRVIRZOT LĪDZEKĻUS NO VIENAS ŠĀGADA BUDŽETA NODAĻAS UZ CITU? || – 6.2 || VAI IR JĀPAREDZ PAPILDU BUDŽETS? || – 6.3 || VAI JĀPAREDZ APROPRIĀCIJAS TURPMĀKO GADU BUDŽETĀ? || JĀ PIEZĪMES Pasākums attiecas uz to, ka Starptautiskās Olīvu padomes (SOP) pašreizējais nolīgums, kura darbības termiņš beidzas 2014. gada 31. decembrī, tiek pagarināts par vienu gadu. SOP 2015. gada budžets pašlaik vēl nav pieņemts. Ārkārtas apstākļu dēļ, kuri saistīti ar šā nolīguma pagarināšanu, ES ieguldījuma summa SOP budžetā tiek lēsta 3,8 miljonu euro apmērā. No šīs budžeta pozīcijas finansē ieguldījumus vairākām starptautiskajām organizācijām. Taču, tiklīdz jaunais SOP nolīgums būs pieņemts, nākamais ES ieguldījums Starptautiskajai Olīvu padomei atkal varētu pārsniegt summu nolīguma pagarināšanai. Šīs budžeta pozīcijas kopsumma varētu tātad sasniegt 2014.–2020. gada finanšu plānošanas summu. [1] OV L 302, 19.11.2005., 47. lpp. [2] COM(2013) 646 galīgā redakcija, 19.9.2013.